27. ΑΠΟΦΑΣΗ ΥΦΥΠΟΥΡΓΟΥ   ΥΓΕΙΑΣ ΠΡΟΝΟΙΑΣ ΚΑΙ   ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. ΓΙα/οικ. 842 της 19/26 Απρ. 1988  (ΦΕΚ Β΄ 242) Πρόγραμμα προσωρινής περίθαλψης ομογενών από το εξωτερικό και επαναπατριζόμενων Ελλήνων καθώς και γηγενών, που περιέρχονται, συνεπεία έκτακτου γεγονότος, σε κατάσταση ανάγκης. Έχοντας υπόψη: 1.Τις διατάξεις: α)Του Α.Ν. 421/37 «περί διαθέσεως εσόδων τινών υπέρ της Κοινωνικής Πρόνοιας». β)Του Α.Ν. 358/45 «περί συστάσεως ειδικής Υπηρεσίας Παλιννοστήσεως». γ)Του Ν.Δ. 4377/64 «περί ειδικών μέτρων προστασίας των εξ Αιγύπτου Ελλήνων υπηκόων». δ)Του Ν.Δ. 4378/74 «περί ειδικών μέτρων προστασίας των εκ Τουρκίας Ελλήνων υπηκόων». ε)Του Ν.Δ. 321/69 «περί κώδικος Δημοσίου Λογιστικού». στ)Του Ν.Δ. 57/1973 «περί λήψεως μέτρων Κοινωνικής Προστασίας των οικονομικώς αδυνάτων και καταργήσεως των διεπουσών τον θεσμό της απορίας διατάξεων».  Σελ. 62,18(ε) Τεύχος 1302 Σελ. 96 2.Τα έγγραφα του Υπουργείου Εξωτερικών 14 Φ. 505/3/86 Α.Σ. 320/9.10.78, 14 ΔΦ. 505/3/109 ΑΣ. 368/1.11.78 και Φ. 720 ΓΕΝ/28/ΑΣ 3352/17.2.79. 3.Το έγγραφο Υπουργείου Εξωτερικών 14 Φ. 560/11/ΑΣ/116/22.4.78. 4.Το έγγραφο Υπουργείου Εξωτερικών Φ 631/96/ ΑΣ 3911/29.9.81. 5.Το έγγραφο Υπουργείου Εξωτερικών Φ 720/ ΓΕΝ/28/ΑΣ 11104/10.6.82. 6.Το έγγραφο Υπουργείου Εξωτερικών ΑΠ 651/ ΠΠ Φ/1721/16.5.85. 7.Τη Για/4588/29.12.83 Υπουρ. Απόφαση «πρόγραμμα προσωρινής περιθάλψεως ομογενών από το εξωτερικό και επαναπατριζομένων». 8.Τις ΓΙα/1800/26.6.84, ΓΙα/1356/19984, ΓΙα/οικ. 66/9.1.85, ΓΙα/978/2.5.85, ΓΙα/1141/23.5.86, ΓΙα. οικ. 1236/17.6.86, ΓΙα.1441 και 1745/19.9.86, ΓΙα/ 2055/23.11.87 Υπ. αποφάσεις με τις οποίες τροποποιήθηκε και συμπληρώθηκε η ΓΙα/4588/29.12.83 υπουργική απόφαση. 9.Την ΓΙα/661/13.3.88 κοινή απόφαση Υφυπουργού Οικονομικών και Υγείας, Πρόνοιας και Κοιν. Ασφαλίσεων «περί διαθέσεως πιστώσεων για τη περίθαλψη των από το εξωτερικό ομογενών προσφύγων και επαναπατριζομένων Ελλήνων. 10.Τη 1358/2.10.87 κοινή απόφαση των Πρωθυπουργού και Υπουργού Υγείας, Πρόνοιας και Κοιν. Ασφαλίσεων «Ανάθεση αρμοδιοτήτων στους Υφυπουργούς Υγείας, Πρόνοιας και Κοιν. Ασφαλίσεων». 11.Την 5341/13.2.87 απόφαση των Πρωθυπουργού και Υπουργού Οικονομικών «Ανάθεση αρμοδιοτήτων στον Υφυπουργό Οικονομικών», αποφασίζουμε: Καθορίζουμε γενικά το πρόγραμμα προσωρινής περίθαλψης (α) των νέων ομογενών από το εξωτερικό Ελλήνων το γένος η την Ιθαγένεια (β) Ελλήνων που επιστρέφουν από Κράτη της Ανατολικής Ευρώπης στα οποία είχαν καταφύγει συνεπεία των γεγονότων του εμφυλίου πολέμου που άρχισε το έτος 1945-1946 (πολιτικοί πρόσφυγες) η και από Κράτη της Δυτικής Ευρώπης στα οποία εγκαταστάθηκαν μεταγενέστερα από τα Κράτη της Ανατολικής Ευρώπης στα οποία είχαν αρχικά καταφύγει και των παιδιών τους μετά των μελών της φυσικής τους οικογένειας, ανεξάρτητα υπηκοότητας (γ) ομογενών που επαναπατρίζονται από την Αίγυπτο, Ροδεσία, το Λίβανο και Αιθιοπία, (δ) Ελλήνων που απελαύνονται η εξαναγκάζονται να φύγουν από την Τουρκία και  (ε) γηγενών που περιέρχονται συνεπεία εκτάκτου γεγονότος σε κατάσταση ανάγκης, ως εξής: 35.Β.αα.25-27 Περίθαλψη απόρων και ανασφάλιστων    Α.ΧΟΡΗΓΗΣΗ ΕΦΑΠΑΞ ΧΡΗΜΑΤΙΚΟΥ ΒΟΗΘΗΜΑΤΟΣ ΣΕ ΕΠΑΝΑΠΑΤΡΙΖΟΜΕΝΟΥΣ ΑΠΟ ΧΩΡΕΣ ΑΝΑΤΟΛΙΚΗΣ ΕΥΡΩΠΗΣ η ΤΗΣ ΔΥΤΙΚΗΣ ΣΤΙΣ ΟΠΟΙΕΣ ΚΑΤΕΦΥΓΑΝ ΜΕΤΑΓΕΝΕΣΤΕΡΑ ΚΑΙ ΚΑΛΥΨΗ ΔΑΠΑΝΗΣ ΜΕΤΑΦΟΡΑΣ ΝΕΚΡΟΥ (ΣΟΡΟΥ). Εγκρίνουμε σε βάρος των εγγραφομένων πιστώσεων του προϋπολογισμού εξόδων του Υπουργείου και στο φορέα 300 ΚΑΕ 5145. 1.Την καταβολή εφάπαξ χρηματικού βοηθήματος ποσού 60.000 δρχ. για κάλυψη δαπάνης μεταφοράς οικοσκευής της οικογένειας και 40.000 δρχ. σε κάθε μέλος αυτής, ανεξάρτητα υπηκοότητας, για την αντιμετώπιση των πρώτων αναγκών στεγάσεως και διατροφής τους μόλις έρθουν στην Ελλάδα βάσει βεβαίως επαναπατρισμού αρμοδίας Αρχής. 2.Την κάλυψη των εξόδων μεταφοράς σιδηροδρομικώς ή αεροπορικώς νεκρού (σορού) από τις χώρες της Ανατολικής Ευρώπης, Έλληνα (πολιτικού πρόσφυγα) που είχε καταφύγει σε ξένα Κράτη συνεπεία των γεγονότων του εμφυλίου πολέμου που άρχισε το έτος 1945-1946 ή μέλους της οικογενείας αυτού, μέχρι ποσού 100.000δρχ. Β.ΧΟΡΗΓΗΣΗ ΕΦΑΠΑΞ ΟΙΚΟΝΟΜΙΚΩΝ ΕΝΙΣΧΥΣΕΩΝ ΚΑΙ ΔΑΠΑΝΩΝ ΜΕΤΑΦΟΡΑΣ ΟΙΚΟΓΕΝΕΙΑΚΗΣ ΟΙΚΟΣΚΕΥΗΣ ΟΜΟΓΕΝΩΝ. Εγκρίνουμε τη χορήγηση οικονομικών ενισχύσεων με τις πιο κάτω προϋποθέσεις σε βάρος του φορέα 300 ΚΑΕ 5145 του προϋπολογισμού του Υπουργείου Υγείας, Πρόνοιας και Κοιν. Ασφαλίσεων. 1.Εφάπαξ χρηματικό βοήθημα 40.000 δρχ. σε κάθε άτομο προς αντιμετώπιση των πρώτων αναγκών διατροφής και στέγασης στους νεοερχόμενους από : α) Τη Βόρειο ΄Ηπειρο. β) Τις χώρες της Ανατολικής Ευρώπης. γ) Την Αίγυπτο. δ) Το Λίβανο και Αιθιοπία εξαναγκαζομένους σε επαναπατρισμό από 1ης Ιαν. 1978. ε) Τη Ροδεσία εξαναγκαζομένους σε επαναπατρισμό από 1.1.1979. 2.Εφάπαξ χρηματικό βοήθημα 60.000 δρχ. στις πιο πάνω κατηγορίες ομογενών καθώς και εκείνων που απελαύνονται ή εξαναγκάζονται σε επαναπατρισμό από τα νησιά Ίμβρο και Τένεδο, την Τουρκία και την Γιουγκοσλαβία, για την κάλυψη των εν γένει δαπανών μεταφοράς της οικογενειακής τους οικοσκευής, μόλις έλθουν στην Ελλάδα. 3.Εφάπαξ οικονομική ενίσχυση για την αντιμετώπιση των προσωρινών στεγαστικών αναγκών, μόλις έλθουν στην Ελλάδα από το εξωτερικό και σε βάρος των πιστώσεων του φορέα 300 ΚΑΕ 2654 του προϋπολογισμού εξόδων του Υπουργείου Υγείας και Πρόνοιας και Κοιν. Ασφαλίσεων στους κατωτέρω και με τις εξής προϋποθέσεις: α. Στους ομογενείς Έλληνες το γένος ή την ιθαγένεια που προέρχονται από τις χώρες της Ανατολικής Ευρώπης στις οποίες είχαν εγκατασταθεί προ του έτους 1940. (αα) Σε αυτούς που θα εγκατασταθούν μόνιμα στην περιφέρεια της Νομαρχίας Αττικής, στην πόλη της Θεσ/κης και το Νομό Πιερίας ως εξής: Για το μοναχικό άτομο 2.000 δρχ. Για κάθε ένα επί πλέον άτομο της οικογένειας 500 δρχ. (αβ) Στην υπόλοιπη Επικράτεια ως εξής: Για το μοναχικό άτομο 4.000 δρχ. Για οικογένειες με 2 άτομα 8.000 δρχ. Για οικογένειες με 3 άτομα 12.000 δρχ. Για οικογένειες με 4 άτομα 16.000 δρχ. Για οικογένειες με 5 άτομα 20.000 δρχ. Για οικογένειες με έξι (6) άτομα 22.000 δρχ. Για οικογένειες με 7 άτομα 24.000 δρχ. Για οικογένειες με 8 άτομα 26.000 δρχ. Για οικογένειες με 9 άτομα και άνω 28.000 δρχ. β. Στους ομογενείς που έρχονται στην Ελλάδα από τη Β. Ήπειρο ως εξής:  (βα) Για το μοναχικό άτομο 2.000 δρχ. (ββ) Για κάθε ένα επί πλέον άτομο της οικογενείας 500 δρχ. γ. Στους ομογενείς των νήσων Ίμβρου και Τενέδου που εξαναγκάστηκαν να φύγουν και να έλθουν στην Ελλάδα λόγω των υπό των Τουρκικών Αρχών ληφθέντων ανθελληνικών μέτρων ως εξής: (γα) Για το μοναχικό άτομο 1.500 δρχ. (γβ) Για οικογένειες με 2 άτομα 3.000 δρχ. (γγ) Για οικογένειες με 3 άτομα 4.500 δρχ. (γδ) Για οικογένειες με 4 άτομα και άνω 5.000 δρχ. δ΄ Στους ομογενείς Σαρακατσαναίους που επαναπατρίζονται από την Γιουγκοσλαβία 1.000 δρχ. σε κάθε άτομα. ε΄ Στους απελαυνομένους από την Τουρκία Έλληνες Υπηκόους, λόγω των υπό των Τουρκικών Αρχών ληφθέντων ανθελληνικών μέτρων ως και σε αυτούς που εξαναγκάστηκαν να φύγουν λόγω της απαγόρευσης να ασκήσουν το επάγγελμά τους ή λόγω μη ανανέωσης της άδειας παραμονής τους στην Τουρκία, 4.000 δρχ. σε κάθε άτομο. Γ΄ ΧΟΡΗΓΗΣΗ ΜΗΝΙΑΙΟΥ ΧΡΗΜΑΤΙΚΟΥ ΒΟΗΘΗΜΑΤΟΣ Εγκρίνουμε τη χορήγηση μηνιαίου χρηματικού βοηθήματος από 1.500 δρχ. (η πίστωση αυτή βαρύνει τους προϋπολογισμούς των Νομαρχιών) σε κάθε άτομο στις εξής κατηγορίες: Το ανωτέρω μηνιαίο βοήθημα αυξήθηκε από 1.500 δρχ. σε 10.000 δρχ. από 1.5.1994 με την παρ. 1 της Π3/οικ.603/23 Φεβρ.-28 Μαρτ. 1994 (ΦΕΚ Β΄148) απόφ. Υπ. Υγ., Προν. και Κοινων. Ασφαλίσεων Με την Π3/οικ.3427/5-19 Οκτ. 1995 (ΦΕΚ Β΄868), απόφ. Υπ. Υγείας και Πρόνοιας, το βοήθημα της άνω παρ. 1 της Π3/οικ.603/99 απόφασης, αυξήθηκε από 10.000 δρχ. σε 12.000       δρχ.    από     1/10/1995,     στους συμπληρώσαντες το 60ό έτος της ηλικίας τους ή     ανίκανους     για     εργασία     οικονομικά   (Αντί για τη σελ. 62,19(α) Σελ. 62,19(β) Τεύχος 1302 Σελ. 97 Περίθαλψη απόρων και ανασφάλιστων 35.Β.αα.27    αδύνατους, οι οποίοι δεν έχουν ανιόντες ή κατιόντες που θα μπορούν να  τους συντηρήσουν επαναπατριζόμενους από χώρες της Ανατολικής Ευρώπης των 10.000 δρχ. αυξηθεί από 1.10.1995 σε 12.000 δρχ. 1.Στους συμπληρώσαντες το 60ό έτος της ηλικίας τους ή ανίκανους για εργασία οικονομικά αδύνατους, οι οποίοι δεν έχουν ανιόντες ή κατιόντες που θα μπορούν να τους συντηρήσουν. α.Ομογενείς Έλληνες το γένος ή την Ιθαγένεια από τις χώρες της Ανατολικής Ευρώπης ή από την Κίνα, υπό την προϋπόθεση ότι έχουν έρθει στην Ελλάδα μετά το έτος 1944 και δεν αποκαταστάθηκαν επαγγελματικά. β. Ομογενείς από τη Βόρειο Ήπειρο, που κατέφυγαν στην Ελλάδα από τον Ελληνοϊταλικό πόλεμο και μετά και διαμένουν στις περιφέρειες των νομών Ιωαννίνων, Θεσπρωτίας και Κέρκυρας. γ΄ Σε Έλληνες υπηκόους που απελάθηκαν ή απελαύνονται από την Τουρκία, λόγω των υπό των Τουρκικών Αρχών ληφθέντων ανθελληνικών μέτρων, ως και σε Έλληνες υπηκόους που εξαναγκάστηκαν ή εξαναγκάζονται να φύγουν από την Τουρκία, λόγω της απαγόρευσης να ασκήσουν το επάγγελμά τους ή λόγω μη ανανέωσης της άδειας παραμονής τους στην Τουρκία, και δ΄ Ομογενείς από την Αίγυπτο, που ήλθαν στην Ελλάδα μετά την 1η Ιαν. 1956 ή μετά την 1η Ιαν. 1952, για όσους προέρχονται από το Κάϊρο, σύμφωνα με το Ν.Δ. 4377/1964. Το πιο πάνω μηνιαίο επίδομα παρέχεται υπό τον όρο ότι οι ενδιαφερόμενοι δεν επιδοτούνται μέσω του εφαρμοσμένου προγράμματος μηνιαίας επιδοτήσεως υπερηλίκων προσφύγων Υπάτου Αρμοστού Ηνωμένων Εθνών για τους πρόσφυγες. 2.Στους οικονομικά αδύνατους φοιτητές και σπουδαστές ανωτάτων και ανωτέρων Σχολών ως και επαγγελματικών Σχολών ομογενείς από τις χώρες της Ανατολικής Ευρώπης και από την Κίνα που ήρθαν στην Ελλάδα μετά έτος 1944 ή γεννήθηκαν στην Ελλάδα από γονείς ομογενείς ή έχουν γεννηθεί από πατέρα ή μητέρα ομογενή, ως και φοιτητές από τη Βόρειο Ήπειρο που κατέφυγαν στην Ελλάδα από τον Ελληνοϊταλικό πόλεμο και μετά ή γεννήθηκαν στην Ελλάδα από γονείς Βορειοηπειρώτες που κατέφυγαν στην Ελλάδα από τον πιο πάνω πόλεμο ή έχουν γεννηθεί από πατέρα ή μητέρα Βορειοηπειρώτη, υπό την προϋπόθεση ότι φοιτούν κανονικά και πετυχαίνουν στις τμηματικές τους εξετάσεις.       Σελ. 62,20(β) Τεύχος 1302 Σελ. 98 Δ΄ ΧΟΡΗΓΗΣΗ ΕΞΟΔΩΝ ΚΗΔΕΙΑΣ Εγκρίνουμε τη χορήγηση ποσού μέχρι 7.000 δρχ. σε βάρος των αναγραφομένων πιστώσεων του προϋπολογισμού εξόδων του Υπουργείου, από φορέα 300 ΚΑΕ 5145, για έξοδα κηδείας των αποβιούντων οικονομικά αδυνάτων ομογενών, που προέρχονται από τις χώρες της Ανατολικής Ευρώπης, εκτός από τη Βόρειο Ήπειρο. Ε΄ ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΑΝΑΓΝΩΡΊΣΕΩΣ ΔΙΚΑΙΟΥΧΩΝ ΕΠΑΝΑΠΑΤΡΙΖΟΜΕΝΩΝ ΕΛΛΗΝΩΝ 1.Η αναγνώριση των δικαιούχων, για την καταβολή του εφάπαξ χρηματικού βοηθήματος, θα γίνεται με απόφαση του Νομάρχη ή από εξουσιοδοτημένο από αυτόν όργανο, του Τόπου της μόνιμης διαμονής, του ενδιαφερομένου, ή του τόπου που έφτασε ο ενδιαφερόμενος, με τα εξής δικαιολογητικά: α.Αίτηση του αρχηγού της επαναπατριζόμενης οικογένειας, σχετ. η Για/294/12.3.87 εγκ. προς την Δ/νση ή το Τμήμα Κοιν. Πρόνοιας της Νομαρχίας του τόπου εκτελωνισμού της οικοσκευής τους ή της μόνιμης κατοικίας τους, κατά την κρίση των ενδιαφερομένων και προκειμένου, για την περιοχή τέως Διοικήσεως Πρωτευούσης, στην Δ/νση Κοιν. Πρόνοιας της Νομαρχίας Πειραιώς. β.Κεκυρωμένο φωτοαντίγραφο προξενικού διαβατηρίου στο οποίο θα μνημονεύεται οπωσδήποτε η αριθ. 106841/29.12.82 Κοινή Υπουργική απόφαση και η ένδειξη «για επαναπατρισμό». Προξενικά διαβατήρια με την ένδειξη «προσωρινή έλευση» δεν θα λαμβάνονται υπόψη για τη χορήγηση των σχετικών βοηθημάτων στους κατόχους, έστω και εάν μνημονεύεται σ’ αυτά η παραπάνω Κοινή Υπουργική απόφαση. Αντίθετα θα λαμβάνονται υπόψη οι βεβαιώσεις επαναπατρισμού των Αστυνομικών Αρχών, που έχουν εκδοθεί πριν την 1.5.85 και δεν έχουν ακόμη υποβληθεί στις Νομαρχιακές Υπηρεσίες Προνοίας από τους κατόχους τους, για τη λήψη των βοηθημάτων αυτών και τα Προξενικά διαβατήρια, που έχουν την ένδειξη «για επαναπατρισμό» υπό την προϋπόθεση ότι δεν έχει παρέλθει η 5ετία παραγραφής του δικαιώματός τους. 35.Β.αα.27 Περίθαλψη απόρων και ανασφάλιστων    γ.Υπεύθυνη δήλωση του Ν.Δ. 105/69 με την οποία ο αρχηγός της επαναπατριζόμενης οικογένειας θα δηλώνει: (α)Τα στοιχεία των μελών της φυσικής ή πατρικής του οικογένειας, με τα οποία συγκατοικούσε στη χώρα από την οποία επαναπατρίζεται, για πρώτη φορά και για οριστική εγκατάσταση. (β)Τα στοιχεία των μελών της φυσικής ή πατρικής του οικογένειας, που επαναπατρίστηκαν πριν από αυτόν, καθώς και εκείνων που θα επαναπατρισθούν στο μέλλον. (γ)Τα στοιχεία των ενηλίκων μελών της οικογένειάς τους, που στη χώρα από την οποία επαναπατρίζονται αποτελούσαν ξεχωριστή οικογένεια. Με την ΓΙα/4/5-13 Φεβρ. 1990 (ΦΕΚ Β΄ 99) απόφ. Υπ. Υγείας, Πρόνοιας και Κοιν. Ασφαλίσεων ορίστηκε ότι: «από την κοινοποίηση της παρούσας απόφασης το πρόγραμμα προσωρινής περίθαλψης ομογενών από το Εξωτερικό και Επαναπατριζομένων Ελλήνων, που εγκαθίστανται στην περιοχή της τέως Διοικήσεως Πρωτευούσης, που υλοποιούνταν από την Δ/νση Κοινωνικής Πρόνοιας Νομαρχίας Πειραιά, θα υλοποιείται στο εξής και από τις Δ/νσεις Κοινωνικής Πρόνοιας των Νομαρχιών: Αθηνών, Ανατολικής Αττικής και Δυτικής Αττικής για όσους δικαιούχους θα εγκατασταθούν στην περιοχή τους. Η Δ/νση Κοινωνικής Πρόνοιας Νομαρχίας Πειραιά, η οποία στο εξής θα εφαρμόζει το πρόγραμμα για τους Ομογενείς και Επαναπατριζόμενους Έλληνες που θα εγκατασταθούν στην περιοχή της, θα χορηγήσει τα εφάπαξ βοηθήματα στους δικαιούχους που έχουν υποβάλει και θα υποβάλλουν αιτήσεις μέχρι την κοινοποίηση της απόφασης αυτής». 2.Διευκρινίζονται ότι: (α) Εκείνοι που επαναπατρίστηκαν ή θα επαναπατρίζονται από την περιοχή Σκοπίων Γιουγκοσλαβίας, θα υποβάλουν, αντί προξενικού διαβατηρίου, βεβαίωση επαναπατρισμού της Αστυνομικής Αρχής, του τόπου μονίμου διαμονής τους, για τα σχετικά εφάπαξ βοηθήματα, δεν έχει παραγραφεί. (β)Το εφάπαξ βοήθημα των 40.000 δρχ. που χορηγείται στους επαναπατριζόμενους Έλληνες, στα διαβατήρια των οποίων αναγράφεται η ένδειξη «για επαναπατρισμό» και μνημονεύεται η αριθ. 106841/ 29.12.82 Κοινή Υπουργική απόφαση, θα χορηγείται και στα τέλη της οικογένειάς τους, που έχουν αλλοδαπή υπηκοότητα και ξένα διαβατήρια βάσει υπεύθυνης δήλωσης του Ν.Δ. 105/69, με την οποία θα βεβαιώνεται η πρόθεσή τους, για μόνιμη εγκατάσταση στη χώρα μας. Στα διαβατήρια των ανωτέρω προσώπων, θα σημειώνεται, με ευθύνη των αρμοδίων υπαλλήλων των Νομαρχιακών Υπηρεσιών Πρόνοιας, σχετική με τη χορήγηση των εφάπαξ βοηθημάτων, παρατήρηση.  3.Για την κάλυψη εξόδων μεταφοράς νεκρού (σορού) πολιτικού πρόσφυγα ή μέλους οικογενείας επαναπατριζομένου σιδηροδρομικώς ή με τις γραμμές της Ολυμπιακής Αεροπορίας και στην περίπτωση που αυτή δεν έχει συνδεθεί με τη χώρα προελεύσεως του νεκρού, με τις γραμμές οποιασδήποτε αεροπορικής εταιρείας ορίζουμε ως εξής τα δικαιολογητικά για την αναγνώριση της εν λόγω δαπάνης: (α) Αίτηση μέλους της επαναπατριζομένης οικογένειας του νεκρού, που πλήρωσε τα έξοδα μεταφοράς, προς την Δ/νση ή το Τμήμα Κοιν. Πρόνοιας της Νομαρχίας του τόπου κατοικίας του, ή και άλλου προσώπου που αποδεδειγμένα επιμελήθηκε της μεταφοράς της σορού. (β) Ληξιαρχική πράξη θανάτου (το πρωτότυπο και σε επίσημη μετάφρασή του) (γ) Βεβαίωση της αρμοδίας Αρχής που θα εγκρίνει τη μεταφορά του νεκρού στην Ελλάδα από χώρα της Ανατολικής Ευρώπης και ότι είχε (εν ζωή) καταφύγει εκεί λόγω των γεγονότων του εμφυλίου πολέμου, που άρχισε το έτος 1945-1946 ή είχε γεννηθεί εκεί από γονείς που για τους παραπάνω λόγους είχαν καταφύγει στις χώρες αυτές. δ. Επίσημο τιμολόγιο ή φορτωτική, ανάλογα με το μέσο μεταφοράς που χρησιμοποιείται του Οργανισμού Σιδηροδρόμων Ελλάδος (Ο.Σ.Ε.) ή της Ολυμπιακής Αεροπορίας και στην περίπτωση που αυτή δεν έχει συνδεθεί με την χώρα προέλευσης του νεκρού, της ξένης Αεροπορικής Εταιρείας, μαζί με βεβαίωση της Ολυμπιακής Αεροπορίας ότι δεν εξυπηρετεί την χώρα προελεύσεως του νεκρού. Από το τιμολόγιο ή τη φορτωτική πρέπει να φαίνεται το ποσό της δαπάνης μεταφοράς και ότι ο ενδιαφερόμενος πλήρωσε τα έξοδα μεταφοράς της σορού από το εξωτερικό. Διευκρινίζεται ότι η μεταφορά σορού, με τον ΟΣΕ μπορεί να γίνει και με πίστωση. Στην περίπτωση αυτή από την αρμόδια Νομαρχιακή Υπηρεσία Πρόνοιας εκδίδεται με φροντίδα του ενδιαφερομένου, σχετική εντολή του ΟΣΕ, στον οποίο και καταβάλλεται η δαπάνη μεταφοράς. ΣΤ΄ ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΑΝΑΓΝΩΡΙΣΕΩΣ ΔΙΚΑΙΟΥΧΩΝ ΟΜΟΓΕΝΩΝ Η αναγνώριση των δικαιούχων για όλα ανεξαίρετα τα χρηματικά βοηθήματα θα γίνεται με απόφαση του Νομάρχη ή από εξουσιοδοτημένο από αυτόν όργανο του τόπου της μόνιμης διαμονής του ενδιαφερομένου ή του τόπου που έφτασε ο ενδιαφερόμενος με τα ακόλουθα κατά περίπτωση δικαιολογητικά: 1.Χορήγηση μηνιαίου χρηματικού βοηθήματος (α)Αίτηση του ενδιαφερομένου (σχετ. η ΓΙα/294/ 12.3.87 εγκύκλιος). (β)Έκθεση Κοινωνικής Έρευνας για την οικογενειακή και οικονομική κατάσταση του αιτούντος.  (Αντί για τη σελ. 62,201) Σελ. 62,201(α) Τεύχος 1302 Σελ. 99 Περίθαλψη απόρων και ανασφάλιστων 35.Β.αα.27    (γ)Απόφαση του Ν.Δ.57/1973, περί αδυναμίας δι’ ιδίων μέσων του ενδιαφερομένου αντιμετωπίσεως των βασικών βιοτικών αναγκών. Η απόφαση, θα εκδίδεται υπό την προϋπόθεση να μην έχει ο ενδιαφερόμενος προσωπικό εισόδημα ή άλλο περιουσιακό στοιχείο που από την εκμετάλλευσή τους, να μπορεί να αποκτήσει εισόδημα περισσότερο από την εκάστοτε χορηγούμενη, από τον ΟΓΑ, σύνταξη γήρατος. Η ιδιόκτητη κατοικία δεν θα λαμβάνεται υπόψη στα περιουσιακά στοιχεία, για τον υπολογισμό του πιο πάνω εισοδήματος. Για την τροποποίηση της άνω παρ. 1γ, Κεφ. ΣΤ΄ βλέπε την με αριθ. Π3/οικ. 2091/6-21 Ιουν. 1995 (ΦΕΚ Β΄537), απόφ. Υπ. Υγείας, Πρόν. και Κοινων. Ασφ., κατωτ. αριθ. 31.  δ.Βεβαίωση ανικανότητας, για τους ανίκανους για εργασία που θα εκδίδεται από τον προϊστάμενο γιατρό της Δ/νσης ή του Τμήματος Υγιεινής της οικείας Νομαρχίας ή το νόμιμο αναπληρωτή του, βάσει ιατρικής γνωμάτευσης Κρατικού Νοσοκομείου, που θα υποβάλλεται από τον ενδιαφερόμενο. ε.Βεβαίωση της οικείας Υπηρεσίας αλλοδαπών, για την ιδιότητα των ομογενών από τη Βόρεια Ήπειρο και  στ.Βεβαίωση σπουδών της οικείας Σχολής, για τους φοιτητές. 2.Κάλυψη δαπανών μεταφοράς οικοσκευής Βεβαίωση για την ιδιότητα του ομογενή από τις αρμόδιες Κρατικές Υπηρεσίες ή εφόσον αυτό προκύπτει από το διαβατήριό του, φωτοαντίγραφο των σχετικών σελίδων αυτού. 3.Χορήγηση εξόδων κηδείας (ομογενών από χώρες της Ανατολικής Ευρώπης). α.Αίτηση εκείνου που πλήρωσε τα έξοδα κηδείας του αποβιώσαντος (σχετ. η ΓΙα/294/12.3.87 εγκ.). β.Απόφαση του Ν.Δ. 57/1973, περί αδυναμίας καλύψεως των εξόδων κηδείας του αποβιώσαντος. γ.Ληξιαρχική πράξη θανάτου. δ.Δελτίο παροχής υπηρεσιών ή τιμολόγιο αναλυτικό, του Γραφείου Τελετών, με την ένδειξη «εξοφλήθη». 4.Η ιδιότητα του απελαθέντος ή αυτού που εξαναγκάστηκε να φύγει από την Τουρκία ή τον ομογενή Έλληνα το γένος ή την ιθαγένεια από το εξωτερικό, θα αποδεικνύεται με την προσκόμιση από τον ενδιαφερόμενο, φωτοτυπιών των αριθ. 3, 4, 6 και 42 σελίδων του διαβατηρίου του, καθώς και φωτοτυπία της σελίδας, στην οποία υπάρχουν τα στοιχεία εισόδου του στην Ελλάδα. Επίσης τα στοιχεία των ομογενών που προέρχονται από τα νησιά Ίμβρο και Τένεδο, θα αποδεικνύονται από το διαβατήριό τους, του οποίου και θα προσκομίζουν, προς τούτο τις οικείες σελίδες σε φωτοτυπία. Για τους επαναπατριζόμενους ομογενείς από το Λίβανο και Αιθιοπία θα προσκομίζεται από αυτούς βεβαίωση που θα εκδίδεται αποκλειστικά και μόνο από    τις    Ελληνικές   Πρεσβευτικές   Αρχές   του   Σελ. 62,202(α) Τεύχος 1302 Σελ. 100 Λιβάνου και της Αιθιοπίας η οποία θα βεβαιώνει τις συνθήκες που αναγκάζουν τους ομογενείς να επαναπατρισθούν στην Ελλάδα. Για τους επαναπατριζόμενους ομογενείς από τη Ροδεσία θα προσκομίζεται από αυτούς βεβαίωση του Γενικού Προξενείου του Γιοχάνεσμπουργκ, στην οποία θα βεβαιώνονται οι συνθήκες που τους ανάγκασαν να επαναπατρισθούν. Η ιδιότητα των Ελλήνων που επαναπατρίζονται από τις Χώρες της Ανατολικής Ευρώπης όπου είχαν καταφύγει λόγω των γεγονότων του εμφυλίου πολέμου που άρχισε κατά τα έτη 1945-1946 ή και από Κράτη της Δυτικής Ευρώπης, στα οποία εγκαταστάθηκαν μεταγενέστερα από τις Χώρες της Ανατολικής Ευρώπης στις οποίες αρχικά είχαν καταφύγει θα πιστοποιείται με το προβλεπόμενο στο κεφάλαιο Ε΄ παρ.1 της παρούσας επίσημο φωτοαντίγραφο προξενικού διαβατηρίου. 5.Στην αναγνωριστική απόφαση για τη χορήγηση της εφάπαξ οικονομικής ενίσχυσης θα αναφέρεται και: α.Το όνομα, το επώνυμο και το όνομα του πατέρα του αρχηγού της οικογένειας και το γένος προκειμένου περί εγγάμων γυναικών. β.Ο αριθμός των μελών της οικογένειας και τα ονόματα αυτών. γ.Ο αριθμός του διαβατηρίου των ανωτέρω προσώπων. δ.Το δικαιούμενο ποσό. ε.Ο τόπος της μόνιμης διαμονής της οικογένειας και στ.Η ημερομηνία άφιξης. 35.Β.αα.27 Περίθαλψη απόρων και ανασφάλιστων    Ζ΄ ΚΑΤΑΒΟΛΗ ΟΙΚΟΝΟΜΙΚΩΝ ΕΝΙΣΧΥΣΕΩΝ 1.Η καταβολή των μηνιαίων βοηθημάτων, που προβλέπονται από την παρούσα θα ενεργείται σύμφωνα με τη διαδικασία που έχει καθορισθεί με την ΓΙα/1356/19.9.84 (ΦΕΚ 729/11.10.84 τ.Β) κοινή Υπουργική απόφαση. Για την τροποποίηση της άνω παρ. 1 Κεφ. Ζ΄βλέπε την με αριθ. Π3/οικ.2091/6-21 Ιουν. 1995 (ΦΕΚ Β΄537), απόφ. Υπ. Υγείας, Πρόν. και Κοινων. Ασφαλίσεων, κατωτ. αριθ. 31. 2.Η αναθεώρηση των περιπτώσεων του μηνιαίου βοηθήματος, θα ενεργείται μετά τριετία, από τη διενέργεια της προηγούμενης κοινωνικής έρευνας, υπό τον όρο ότι για τους φοιτητές και σπουδαστές θα ζητείται κάθε χρόνο, η προσκόμιση βεβαίωσης της σχολής τους, από την οποία θα φαίνεται ότι εξακολουθούν να φοιτούν. 3.Οι Δ/νσεις και τα Τμήματα Κοιν. Προνοίας στην περιφέρεια των οποίων διαμένουν ομογενείς (πρόσφυγες) που λαμβάνουν μηνιαίο βοήθημα, πρέπει να μας αναφέρουν τη 15η του τελευταίου μήνα, κάθε τριμήνου, τον πιθανό αριθμό των περιπτώσεων που θα επιδοτηθούν το επόμενο τρίμηνο. 4.Η καταβολή των εξόδων κηδείας και των εφάπαξ χρηματικών βοηθημάτων θα γίνεται με χρηματικό ένταλμα που θα εκδίδεται με απόφαση του οικείου Νομάρχη ή από το εξουσιοδοτημένο από αυτόν όργανο επ’ ονόματι των δικαιούχων και σε βάρος των πιστώσεων που μεταβιβάζονται στην οικεία Νομαρχία μετά από σχετική πρότασή της. Κατά την καταβολή των εφάπαξ βοηθημάτων θα σημειώνεται στο διαβατήριο ο αριθμός της εγκριτικής απόφασης και το καταβαλλόμενο ποσό. Διευκρινίζεται ότι στους ομογενείς από Ίμβρο και Τένεδο θα καταβάλλεται το βοήθημα εφόσον με υπεύθυνη δήλωσή του, ο ενδιαφερόμενος θα βεβαιώνει ότι δεν έλαβε τέτοιο βοήθημα κατά το παρελθόν. Στα διαβατήρια των ομογενών αυτών, δεν θα αναγράφεται καμιά σημείωση, σύμφωνα με το πνεύμα της εμπιστ. 2906/213/22/19 Νοεμ. 1976 δ/γής. 5.Για όσες οικογένειες ομογενών και επαναπατριζομένων έχουν έλθει στην Ελλάδα, σύμφωνα με τα στοιχεία των διαβατηρίων τους ή των σχετικών βεβαιώσεων των Αστυνομικών Αρχών (Σκόπια) μέχρι τη χρονολογία δημοσίευσης στην Εφημερίδα της Κυβέρνησης της απόφασης αυτής, θα εφαρμόζεται ανεξάρτητα με το χρόνο άφιξης της οικογενειακής οικοσκευής, η ΓΙα/οικ.4588/29.12.83 απόφασή μας, υπό την προϋπόθεση όμως ότι, το σχετικό δικαίωμά τους, δεν έχει υποπέσει στην 5ετή παραγραφή. Η΄ ΧΟΡΗΓΟΥΜΕΝΑ ΕΦΑΠΑΞ ΒΟΗΘΗΜΑΤΑ ΣΕ ΒΑΡΟΣ ΤΩΝ ΠΙΣΤΩΣΕΩΝ ΤΟΥ ΛΟΓΑΡΙΑΣΜΟΥ ΠΡΩΤΩΝ ΚΟΙΚΩΝΙΚΩΝ ΒΟΗΘΕΙΩΝ ΚΑΘΕ ΝΟΜΑΡΧΙΑΣ 1.Το προβλεπόμενο από τη ΔΙα/7827/3.8.1973 Υπουργική απόφαση «περί εφαρμογής προγράμματος αντιμετωπίσεως εκτάκτων κοινωνικών αναγκών και καταπολεμήσεως της επαιτείας και αλητείας» εφάπαξ χρηματικό βοήθημα, που χορηγείται σε άτομα ή οικογένειες που περιέρχονται συνεπεία εκτάκτων γεγονότων (σεισμού, πλημμύρας, πυρκαγιάς, ατυχήματος κ.λπ.) ή από άλλη αιτία (ένδεια κ.λπ.) σε αδυναμία να αντιμετωπίσουν, με δικά τους μέσα βασικές και επιτακτικές ανάγκες τους, ή σε άτομα που περιέρχονται σε αλητεία ή επαιτεία, όταν η χορήγηση του βοηθήματος κρίνεται επιβεβλημένη για την κοινωνική προσαρμογή τους, αυξάνεται από 10.000 δρχ. σε 15.000 δρχ, κατ’ ανώτατο όριο. Το ανωτέρω εφ’ άπαξ βοήθημα αυξήθηκε: από 15.000 δρχ. κατ’ ανώτατο όριο με την παρ. 2 της Π3/οικ.603/23 Φεβρ.-28 Μαρτ. 1994 (ΦΕΚ Β΄148), απόφ. Υπ. Υγείας Πρόν. και Κοινων. Ασφαλίσεων 2.Σε όλως εξαιρετικά περιπτώσεις το εφάπαξ αυτό βοήθημα για την αντιμετώπιση βασικών βιοτικών στεγαστικών αναγκών, των θεομηνιοπλήκτων, πυροπαθών και των οικονομικά αδυνάτων πολυτέκνων οικογενειών, δύναται να αυξάνεται μέχρι του ποσού των 30.000 δρχ. κατ’ ανώτατο όριο. Με την ΓΙα/1783/11-25 Σεπτ. 1989 (ΦΕΚ Β΄ 711) απόφ. Υπ. Υγ. Πρόν. και Κοιν. Ασφαλίσεων ορίστηκε ότι: 1.Τροποποιώντας και συμπληρώνοντας την παρ. 2 του κεφαλαίου Η΄ της ΓΙα/οικ.842/ 19.4.88 προγραμματικής απόφασής μας, ορίζουμε όπως για την αντιμετώπιση καταστάσεων που δημιουργούνται από έκτακτα περιστατικά (πλημμύρες, πυρκαγιές, σεισμούς κ.λπ.), δύναται να χορηγείται σε βάρος των πιστώσεων του Λογ/σμού Πρώτων Κοινωνικών Βοηθειών κάθε Νομαρχίας, εφάπαξ βοήθημα, μέχρι 100.000 δρχ. κατ’ ανώτατο όριο. 2.Για τον προσδιορισμό, μέσα στο ανωτέρω καθορισθέν ανώτατο όριο, του ύψους του απαιτουμένου για την αντιμετώπιση της συγκεκριμένης ανάγκης που δημιουργείται στο άτομο ή την οικογένεια, εφάπαξ βοηθήματος, θα ακολουθείται η προβλεπόμενη από την αριθ. ΔΙα/4232/10.6.74 εγκ. και την ΔΙα/οικ.7827/ 3.8.73 προγραμματική απόφαση προβλεπόμενη διαδικασία και πάντοτε θα λαμβάνεται υπόψη η ύπαρξη πίστωσης στον προϋπολογισμό του Λογ/σμού Πρώτων Κοινων. Βοηθειών καθώς και η πρόβλεψη και ο προγραμματισμός διάθεσης της εν λόγω πίστωσης καθ’ όλη τη χρονική διάρκεια εκτέλεσης του προϋπολογισμού αυτού. Με την παρ. 3 της Π3/οικ.603/23 Φεβρ.-20 Μαρτ. 1994,(ΦΕΚ Β΄148), απόφ. Υπ. Υγ., Πρόν. και Κοινων. Ασφαλίσεων,, ορίστηκε  ότι το προβλεπόμενο βοήθημα από την άνω ομοία απόφ.  Γ1α/1783/1989  αυξήθηκε από 100.000 σε 200.000 δρχ., κατ’ ανώτατο όριο.    (Αντί για τη σελ. 62,203(α) Σελ. 62,203(β) Τεύχος 1302 Σελ. 101 Περίθαλψη απόρων και ανασφάλιστων 35.Β.αα.27    Θ΄ ΔΙΑΔΙΚΑΣΙΑ ΧΟΡΗΓΗΣΕΩΣ ΤΟΥ ΕΦΑΠΑΞ ΒΟΗΘΗΜΑΤΟΣ 1.Η εξακρίβωση της συνδρομής των προϋποθέσεων για τη χορήγηση του ανωτέρω εφάπαξ βοηθήματος, θα γίνεται σύμφωνα με τα οριζόμενα στην προαναφερόμενη αριθ. ΔΙα/7827/3.8.1973 (ΦΕΚ 1024/8.9.1973 τ.Β) απόφαση και τις σχετικές εγκυκλίους και υπουργικές αποφάσεις που έχουν εκδοθεί σε εκτέλεση του Ν.Δ. 57/73. 2.Το εν λόγω εφάπαξ χρηματικό βοήθημα θα βαρύνει τις πιστώσεις του Λογαριασμού Πρώτων Κοινωνικών Βοηθειών κάθε Νομαρχίας, που θα χρηματοδοτείται για το σκοπό αυτό, από τους εξής ΚΑΕ του προϋπολογισμού εξόδων του Υπουργείου και του Νομαρχιακού Προϋπολογισμού. α. 2654 «Βοηθήματα στέγασης» β. 2655 «Βοηθήματα λόγω θεομηνίας» γ. 2656 «Βοηθήματα λόγω τυχαίων γεγονότων και ατυχημάτων» δ. 2659 «Λοιπά βοηθήματα και επιδόματα». Η παρούσα απόφαση, που θα ισχύσει από τη δημοσίευσή της, να δημοσιευθεί στην Εφημερίδα της Κυβερνήσεως.   